Taalgebruik: inteendeel | Maroela Media
In teenstelling met; daarteenoor, daarenteen: Hy is glad nie lui nie; inteendeel, hy is baie fluks. Hom verag! Nee, ek bewonder hom inteendeel. Dit was nie ‘n koue winter nie; inteendeel, dit was amper soos somer.
Inteendeel word soms foutiewelik gebruik waar geen werklike teenstelling bedoel word nie, slegs iets soos “andersheid”, bv. die vrugte is lekker soet; inteendeel, dit is sommer baie soet; hy het nie op die afgesproke tyd opgedaag nie maar inteendeel twee uur later. In baie van hierdie gevalle kan trouens eerder gebruik word.
Taalgebruik: gesag of ontsag? Mangaung-samesweerders wou glo mortiere koop | Maroela Media
Martin Keevy (links) en Johan Prinsloo Foto: Sabrina Dean/SAPA
ŉ Staatsgetuie, wat slegs as Mnr. B bekend staan, het getuig dat hy dié wapens die dag voor die beplande aanval gesien het. Die mans het glo beplan om die ANC se konferensie op 16 Desember 2012 in Mangaung aan te val.
Regter Mojalefa Rampai hoor tans getuienis aan in die hofsaak van Johan Prinsloo, wat van hoogverraad, sameswering om aan terreurdade deel te neem en die besit van onwettige ammunisie aangekla word.
Mnr. B het getuig dat hy die ammunisie reeds op 15 Desember 2012 by ŉ woonstel in Reigerpark, buite Boksburg, gesien het. Hy sê die groot mortiere was te koop vir R10 500 elk of R21 000 vir altwee. Hy het toe glo met die verkopers gereël dat Jaco Scherman, ook ŉ staatsgetuie en polisie-informant, later in die dag met die geld sou kom om dit te koop.
Volgens Mnr. B het Scherman hom egter later die middag gebel om te sê die transaksie het nie voortgegaan nie. Prinsloo het hom [Mnr. B] toe glo versoek om steeds wapens in die hande te kry, maar hy moes alles kanselleer nadat Scherman hom gewaarsku het dat daar polisiebeamptes by Prinsloo se huis is.
Prinsloo, Mark Trollip, Hein Boonzaaier en Martin Keevy is in verband met die beweerde plan in hegtenis geneem. Trollip het skuldig gepleit op ŉ aanklag van sameswering en is agt jaar tronkstraf opgelê. Klagtes teen Boonzaaier is laat vaar en Keevy is onbevoeg verklaar om verhoor te word.
Die saak is tot Woensdag, 26 Februarie uitgestel. -SAPA